 Proza - : - Pazitor la albine (4) de Viorel Darie : - Pazitor la albine (4) de Viorel Darie"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ecouri de... (Proza) > Ecouri de... (Proza) > Ecouri de... (Proza) > Ecouri de... (Proza) > Ecouri de... (Proza) > Pazitor la... (Proza) > Paznic la... (Proza) > Pazitor la... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14134200 Pazitor_la_albine_(4)' > Vizionari: 475 > Pazitor la albine (4) proza [ ] - - - - - - - - - - - - - - - - - - - - - - - - - de Viorel Darie [vioreldarie ] 2018-12-08 | | Pazitor la albine (4) Verisoara Aproape in fiecare dimineata trecea in sus cu vitele un om mai in varsta, cu palarie mica si verde pe cap. A fost candva, la tinerete, paznic de vanatoare. Cunostea foarte bine tainele padurii si ale vietuitoarelor din ea. Dupa ce statea de vorba cu mine in fata colibei o lua usor pe urma vitelor. Eu ma luam dupa el, mergand o buna bucata de drum, sa-mi povesteasca intamplari din viata lui. Mai faceam un popas la izvorul rece ca gheata si apoi o zbugheam inapoi la vale spre stupina. intr-o zi insa, foarte serios, mi-a spus ca a vazut dincolo de izvor, pe un loc mai mlastinos, urme de urs. Nu erau prea mari, de urs batran, ci mai mici, ca de ursi zmeurari. sau "burineke" cum ii spuneau localnicii. Mi-a spus sa luam bine seama la stupi, ca poate sa vina si sa faca prapad. La vestea asta m-a trecut transpiratie rece pe spate si un fel de teama s-a lipit de sufletul meu asemenea unui cuib de viespi sub dranita grajdului. Aceasta veste facea ca seara sa vina incarcata cu fiori si mai mari ca pana atunci. Dar intr-o dimineata am vazut de departe ca batranul mai era cu cineva in urma vacilor. Cand s-au apropiat, am cunoscut-o pe verisoara mea, Oltica. Era de varsta mea, in aceeasi clasa cu mine, si avea casa chiar langa scoala, vecina si cu batranul. Auzise ca sunt fragi in parchet si venise la cules. M-am bucurat tare mult cand am vazut-o. Mosul mi-a lasat-o in primire, pana se intoarce cu vitele, mai spre seara. Aveam cu cine petrece ziua. Mai intai i-am aratat coliba. Apoi am facut cunostinta cu cainele, care, incet-incet, s-a cumintit din latrat. Dupa ce Oltica s-a mai odihnit un pic, am plecat in parchet, la fragi. stiam foarte bine locurile unde erau multi fragi, de era rosu pe jos. Mai intai am mancat, de ne-am saturat, iar apoi am inceput sa adunam intr-o cana, de-un litru, a verisoarei. Era tare harnica verisoara asta, si frumusica pe deasupra. Avea par lung in spate, impletit in codita, iar in fata avea breton scurt, ca baietii. Era iute si ascutita la vorba, ii mergea gurita tot timpul. E drept, si eu eram frumusel, dar m-am salbaticit acolo la stupina. Parul imi crescuse mare de intra in ochi, mai aveam si rasina prin el. Eram uns si cu taciuni de la vatra, pantalonii si camasa erau cam "agatate" in multe locuri. in picioare nu aveam nimic, toata vara umblam descult, fie pe camp, fie prin paduri sau prin parchete. Talpile picioarelor s-au batatorit si s-au ingrosat atat de tare incat nu mai simteam nici o intepatura, parca eram incaltat cu opinci groase. Strangeam cate o mana de fragi si tot trageam cu privirea in vale la stupina si coliba. Mi-era frica sa nu fure cineva din coliba s-au sa vina stuparii si sa gaseasca stupii nepaziti. Dar cana se umplu nesperat de repede, la patru maini. Am tot pus fragi in ea pana s-a varfuit, si am pus pe deasupra o frunza de brusture. Apoi am zbughit-o la vale pe plaiul spre coliba. De la fragi ni se facuse foame. Verisoara a scos din traistuta ce luase de acasa : paine, oua fierte, niste cornulete mici umplute. Eu mai aveam niste salata, un pic de branza si mamaliga, niste mere. Am intins toate pe pat si mai ca le-am terminat. A cazut si cainelui ceva la imparteala. Aerul de padure iti facea o foame nebuna. Apoi ne-am dus sa bem apa rece si curata de la izvor. Acolo erau si niste bancute facute din lemn de molid. Am pierdut acolo o bucata buna din zi stropindu-ne cu apa si iar uscandu-ne, si ne-am intors la coliba dupa o vreme. Trecuse deja bine de amiaza. Am inceput sa scotocim prin acareturile de sub pat. Pentru mine nu erau o noutate, le stiam pe toate, dar pentru curiozitatea ei era ceva nou, ispititor. Era acolo un maldar de lacate de toate felurile si marimile si un sirag de chei, toate de la stupi. Trebuia sa dibuim care cheie la care lacat se potriveste. Din cate incercari am facut altadata stiam deja toate potrivelile. Dar pentru ea era o distractie noua si interesanta si se ambitiona sa gaseasca cat mai multe perechi. Dar eu m-am plictisit dupa un timp si-i spun : hai, mai bine sa mai culegem niste fragi ca tot mai avem timp. Dar in ce sa le punem, ma intreaba ea. Gasim noi, ii spun, vino cu mine. Am luat cutitul si am mers putin mai jos de coliba, pe marginea drumului. stiam acolo un molid frumos, cu coaja neteda, fara cioturi. Am taiat din scoarta copacului un dreptunghi, cu una din laturi mult mai mare ca cealalta. Cunosteam mestesugul acesta. Apoi am indoit bucata de scoarta jupuita de pe copac, si s-a facut ca un cosulet. Mai trebuia prins cu ceva pe margini. Ne-am dus in coliba si-am cautat sarme din acelea subtiri, pentru rame. Cu sarma si cu un cui am cusut marginile, lasand numai partea de sus libera. i-am facut si un maner din sarma mai groasa, si - gata minunatia de cosulet! Era tare frumos si mirosea placut a rasina. Ce mai, meserie si mare arta! Nu era primul pe care il facusem. Noi, copiii, ii ziceam "cobuz". Pe copac a ramas o rana lunga si alba, chiar inspre drum, care se vedea de departe. Dar ce mai conta. Cu elan sporit ne-am repezit in sus pe plai sa umplem cobuzul cu fragi. A durat ceva, caci era mai mare decat cana. Dar, la urma, s-a umplut si acesta. La sfarsit am dat si peste un pic de zmeura coapta doar pe o parte. Am pus cateva si in cobuz, restul am mancat. Apoi, iarasi frunza de brusture deasupra, si, valea! la coliba. Dar ni se facuse foame din nou si nu mai aveam mancare. Mi-am adus aminte de ramele cu miere dintr-un stup-magazie din capatul stupinei. Erau rame de rezerva pentru roiurile tinere, sau alte nevoi. Stupul era incuiat cu lacat, dar, cateva zile in urma, am tot incercat tot siragul de chei, ca sa-l deschid, si, ca prin minune, am dibuit una cu care s-a deschis. Ce bucurie pe capul meu! De atunci aveam miere cata imi trebuia. ii zic verisoarei sa astepte un pic, iar eu am fugit la coliba, am luat siragul de chei, apoi ne-am dus drept la stupul stiut de mine. Ne-am uitat cu grija imprejur, sa vedem daca nu vine cineva, apoi am deschis stupul, am scos cate o rama de miere pentru fiecare, am inchis stupul la loc si ne-am dus mai departe de stupina, unde stiam un loc cu iarba inalta din care nu ne vedeam de loc. Ne-am asezat pe jos si am facut din iarba groasa doua paie. Eram mester la asta, nu era prima data. Rama avea in partea de sus miere capacita, care era mai tare, dar in partea de jos nu era capacita si era mai curgatoare. Acolo era locul bun pentru infruptare. i-am spus verisoarei sa aiba grija sa nu strice celulele, incat sa se cunoasca. Trebuia sa pui paiul drept la mijlocul celulei, sa sorbi mierea din ea fara sa-i strici marginile. Apoi treceai la alta celula, si tot asa, iar rama se usura incet-incet de miere. Eu aveam deja experienta, viteza si iscusinta in treaba asta. Din cand in cand ma ridicam si priveam pe furis ce mai e pe la stupina si coliba, apoi continuam indulcirea cu mierea din stup. Parca mai uitasem de foame. Dupa o vreme, cand am simtit ca ne ustura limba de atata supt la miere, am cercetat din nou zona, sa vad daca nu-i cineva prin preajma, apoi am dus inapoi cele doua rame in stup, am incuiat stupul cu lacatul, si toate erau ca la inceput. Cine putea dovedi ca in rame era mai putina miere? intre timp soarele coborase mult dupa muntele impadurit din spatele colibei. La un moment dat, verisoara imi spune ca ea pleaca acasa, nu-l mai asteapta pe mosneag; cine stie cand se intoarce el. Ea vrea sa ajunga pe lumina acasa. - Mai, da’ nu ti-e frica singura, sa nu te ratacesti pe undeva  - Eu, sa ma ratacesc? Cunosc toate drumurile, toate paraiele, toate plaiurile. Peste tot am umblat cu bunica la pascut vitele, stiu locurile ca-n palma. Am tacut, n-am mai spus nimic. Ea si-a aranjat cu grija fragii in traistuta si traistuta pe spate. Am mai mers o bucata buna de drum cu ea. Apoi ne-am despartit. Am condus-o cu privirea pana a disparut la o cotitura de drum, incarcata ca o albinuta. Apriga fata, o adevarata munteanca! M-am intors si eu incet si fara tragere de inima inapoi la coliba si ma gandeam ce bine ar fi daca toate zilele ar fi ca aceasta . (va urma) | index 'pageview'); 